CELEX: C2006/326/150
Language: sl
Date: 2006-12-30 00:00:00
Title: Zadeva T-323/06: Tožba, vložena 21. novembra 2006 — FRESYGA proti Komisiji

30.12.2006   
            
            
               SL
            
            
               Uradni list Evropske unije
            
            
               C 326/73
            
         Tožba, vložena 21. novembra 2006 — FRESYGA proti Komisiji
   (Zadeva T-323/06)
   (2006/C 326/150)
   Jezik postopka: španščina
   Stranki
   
      Tožeča stranka: FRESYGA, SA (Almería, Španija) (Zastopnica: J. Rovira Daudí, abogada)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Naj se ta ničnostna tožba razglasi za dopustno, in naj se odločba z dne 19. julija 2006,v delu, v katerem je bil s to odločbo v skladu z Direktivo Sveta 92/43/EGS sprejet seznam območij pomembnih za Skupnost, v sredozemski biogeografski regiji, ker ta posega v OPS ES6110006 razglasi za nično, in naj se iz področja njene veljave izvzame omenjeni OPS.
            
         
               —
            
            
               Podredno, naj se odločba z dne 19. julija 2006 v delu, v katerem je bil s to odločbo v skladu z Direktivo Sveta 92/43/EGS sprejet seznam območij, pomembnih za Skupnost, v sredozemski biogeografski regiji delno razglasi za nično, ker mora biti iz OPS ES6110006 izvzeto zemljišče „Coto de Padilla“, ki ima 8.500.000 m2 površine in se nahaja na ozemlju občine Níjar.
            
         Tožbeni razlogi in bistvene trditve
   S to tožbo se v celoti izpodbija odločba Komisije z dne 19. julija 2006, s katero je bil v skladu z direktivo Sveta 92/43/EGS sprejet seznam območij, pomembnih za Skupnost, v sredozemski biogeografski regiji (1), v delu, v katerem ES611 0006 „Ramblas de Jergal, Tabernas in Sur de Sierra Alhamilla“ razglaša za območje, pomembno za Skupnost, podredno pa v delu, v katerem ta seznam obsega zemljišče tožeče stranke.
   Tožbeni razlogi in bistvene trditve so podobni tistim, ki se navajajo v zadevi T-322/06 Manuel Espinosa in drugi proti Komisiji.
   Predvsem se zatrjuje, da Komisija v obdobju med predložitvijo predloga za OPS ES 6110006 in njegovo potrditvijo, kljub zahtevam Ayuntamiento de Níjar, ni opravila presoje socialnih in ekonomskih dejavnikov območja, ne stanja varstva zemljišč, temveč je le sprejela predlog Junta de Andalucía, ne da bi presodila, ali so zemljišča ustrezna.
   
      (1)  UL L 259, 21.9.2006, str. 1.